25PES-65
Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, Europako NG SEM funtsei buruzko honako galdera hauek aurkezten ditu, Nafarroako Gobernuak idatziz erantzun ditzan:
1. Nafarroako Gobernuaren 2024rako aurrekontu-gastuetan Europako Next Generation SEM funtsetan aurreikusitako zenbatekoaren zer zati geratu da bete gabe eta gehitzen zaie 2025eko aurrekontu-gastuei, zeinen balioespena 114.099.174 €-koa baita?
2. Zein da, hortaz, Nafarroari esleitu zaizkion Europako Next Generation SEM funtsetatik betetzeko gelditzen den zenbatekoa, guztira?
3. Zer departamentutan daude fisikoki kokaturik Europako Next Generation SEM funtsak koordinatzeko lana egiteko sartu ziren 6 pertsonak?
4. Zer prozeduraren bidez kontratatu dira pertsona horiek eta zenbat denborarako kontratua egin zaie?
5. Zenbat pertsonak lan egiten dute, guztira, Ekonomia eta Ogasun Departamentuari atxikitako Europako Next Generation SEM funtsak koordinatzeko eta betetzeko?
Iruñean, 2025eko otsailaren 11n
Foru parlamentaria: Ángel Ansa Echegaray
